《风入松 帐中》
清代·佟世南

兰缸斜照碧纱厨。香篆袅流苏。鸳衾不整春宵煖，轻笼著、一半罗襦。

殢了烟鬟软语，倩伊香臂横舒。

脸花泥枕褪红酥。鬓枣坠龙须。朦胧星眼浑如醉，低声道、睡了何如。

试看西窗花影，看看摇落蟾蜍。

作者简介：字梅岭，清满洲（辽东）人。康熙年间任临贺知县，善填词，长于小令，修辞婉丽，意境幽美，曲折含蓄，词风与纳兰性德相近。著有《东白堂词》、《鲊话》、《附耳书》等。